A BIZOTTSÁG 1156/2006/EK RENDELETE
(2006. július 28.)
az 1782/2003/EK tanácsi rendeletben előírt, az egységes támogatási rendszer részleges vagy szabad választáson alapuló végrehajtása, a területalapú egységes támogatási rendszer éves pénzügyi keretei, valamint az elkülönített cukortámogatási rendszer legnagyobb összegei esetében a költségvetés felső határainak 2006-ra történő megállapításáról és az említett rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendeletek módosításáról szóló, 2003. szeptember 29-i 1782/2003/EK tanácsi rendeletre (1) és különösen annak 41. cikke (1) és (1a) bekezdésére, 64. cikke (2) bekezdésére, 70. cikke (2) bekezdésére, 71. cikke (2) bekezdésére, 110i. cikke (3) és (4) bekezdésére, 110l. cikke (1) bekezdésére, 143b. cikke (3) bekezdésére, 145. cikke i) pontjára és 155. cikkére,
mivel:
(1)
Az 1782/2003/EK rendelet 62. cikkében meghatározott lehetőséget választó tagállamok tekintetében, és az ugyanazon rendelet 145. cikke i. pontjának megfelelően közölt információ függvényében célszerű felülvizsgálni az említett rendelet VIII. mellékletében megállapított nemzeti felső határokat.
(2)
A legkülső régiókban az állattenyésztés érdekében tett egyedi intézkedések támogatási programjai finanszírozásához való közösségi hozzájárulást a 2006-os évtől az Unió legkülső régiói részére egyedi mezőgazdasági intézkedések megállapításáról szóló 2006. január 30-i 247/2006/EK tanácsi rendelet (2) 23. cikke határozza meg. Következésképpen az érintett tagállamok esetében helyénvaló csökkenteni az 1782/2003/EK rendelet VIII. mellékletében megállapított nemzeti felső határokból az említett VIII. mellékletbe eredetileg tartozó egyedi intézkedéseknek megfelelő említett hozzájárulás összegét.
(3)
Ki kell igazítani az 1782/2003/EK rendelet VII. melléklete K. pontjának 2. pontjában megállapított nemzeti felső határokat, figyelembe véve a cikóriára vonatkozó legutóbbi adatokat, és következésképpen ki kell igazítani az említett rendelet VIII. mellékletében megállapított nemzeti felső határokat a teljes összegek módosítása nélkül.
(4)
Szintén ki kell igazítani az 1782/2003/EK rendelet VII. melléklete K. pontjának 2. pontjában megállapított felső határokat, figyelembe véve az adott tagállamban egy másik tagállam által a 2000/2001-2005/2006. közötti gazdasági évek folyamán termesztett cukorrépából és cikóriából előállított cukor és inulinszirup kvótájába tartozó mennyiségeket. Következésképpen ki kell igazítani az említett rendelet VIII. és VIIIa. mellékletében meghatározott nemzeti felső határokat.
(5)
Meg kell állapítani a 2006-os évre a költségvetés felső határait az 1782/2003/EK rendelet 66-69. cikkében említett valamennyi támogatásra azon tagállamok tekintetében, amelyek 2006-ban hajtják végre az említett rendelet III. címében előírt támogatási rendszert az említett cím 2. szakaszában meghatározott feltételek mellett.
(6)
Meg kell állapítani a 2006-os évre az egységes támogatási rendszerből kizárt közvetlen kifizetésekre alkalmazandó költségvetés felső határait azon tagállamok tekintetében, amelyek 2006-ban igénybe vették az 1782/2003/EK rendelet 70. cikkében előírt lehetőséget.
(7)
Meg kell állapítani 2006-ra az 1782/2003/EK rendelet VI. mellékletében felsorolt, a közvetlen kifizetésekre alkalmazandó költségvetési felső határokat azon tagállamok esetében, amelyek igénybe vették az említett rendelet 71. cikkében szereplő átmeneti időszakot.
(8)
Ki kell igazítani az 1782/2003/EK rendelet 110i. cikke (3) bekezdésében szereplő, az olajfaligetekre vonatkozó támogatás legnagyobb összegét a VII. melléklete H. pontjában szereplő együttható értékének függvényében, valamint az említett cikk (4) bekezdésében alkalmazott, az érintett tagállamok által közölt visszatartást, és következésképpen ki kell igaztani a VIII. mellékletben megállapított nemzeti felső határokat. Egyetlen összeg sem állapítható meg azon tagállamok tekintetében, amelyek úgy döntöttek, hogy a VII. melléklet H. pontjában szereplő együttható 1.
(9)
Meg kell állapítani az olívaolaj-ágazatban az elismert szereplők szervezetei által kidolgozott munkaprogramok finanszírozásához való közösségi hozzájárulás legnagyobb összegét az 1782/2003/EK rendelet 110i. cikke (4) bekezdésében meghatározott és az érintett tagállamok által bejelentett visszatartási együttható függvényében.
(10)
Ki kell igazítani az 1782/2003/EK rendelet 110l. cikke (1) bekezdésében említett, a dohányra vonatkozó teljes támogatás legnagyobb összegét annak VII. melléklete I. pontjában említett, az érintett tagállamok által közölt együttható értékének függvényében, és következésképpen ki kell igaztani az említett rendelet VIII. mellékletében megállapított nemzeti felső határokat. Egyetlen összeg sem állapítható meg azon tagállamok számára, amelyek úgy döntöttek, hogy a VII. melléklet I. pontjában szereplő együttható 1.
(11)
Az egyértelműség érdekében nyilvánosságra kell hozni az egységes támogatási rendszer 2006-ra vonatkozó költségvetésének felső határait az 1782/2003/EK rendelet 66-70. cikkében említett kifizetések esetében megállapított felső határoknak az ugyanazon rendelet VIII. mellékletében felülvizsgált felső határokból történő kivonása után.
(12)
Meg kell állapítani az Európai Unióhoz 2004-ben csatlakozott, és 2006-ban a területalapú egységes támogatási rendszert alkalmazó tagállamoknak az elkülönített cukortámogatási rendszer tekintetében a közléseik alapján rendelkezésükre bocsátandó pénzeszközök legmagasabb összegét az 1782/2003/EK rendelet 143ba. cikke címén.
(13)
Az 1782/2003/EK rendelet 143b. cikke (3) bekezdésének megfelelően meg kell állapítani a 2006-os pénzügyi kereteket az Európai Unióhoz 2004-ben csatlakozott tagállamok esetében, amelyek 2006-ban hajtják végre az említett rendelet IVa. címében meghatározott területalapú egységes támogatási rendszert.
(14)
Következésképpen az 1782/2003/EK rendeletet módosítani kell.
(15)
Az e rendeletben meghatározott intézkedések összhangban vannak a Közvetlen Kifizetések Irányítóbizottságának véleményével,
ELFOGADTA EZT A RENDELETET:
1. cikk
(1) Az 1782/2003/EK rendelet 66-69. cikkében említett, 2006-ra vonatkozó költségvetés felső határait e rendelet I. melléklete állapítja meg.
(2) Az 1782/2003/EK rendelet 70. cikkének (2) bekezdésében említett, 2006-ra vonatkozó költségvetés felső határait e rendelet II. melléklete állapítja meg.
(3) Az 1782/2003/EK rendelet 71. cikkének (2) bekezdésében említett, 2006-ra vonatkozó költségvetés felső határait e rendelet III. melléklete állapítja meg.
(4) Az 1782/2003/EK rendelet III. címében említett egységes támogatási rendszer esetében 2006-ban a költségvetés felső határait e rendelet IV. melléklete állapítja meg.
(5) Az 1782/2003/EK rendelet 143b. cikkének (3) bekezdésében említett, 2006-ra vonatkozó éves pénzügyi kereteket e rendelet V. melléklete állapítja meg.
(6) A Cseh Köztársaság, Lettország, Litvánia, Lengyelország, Magyarország és Szlovákia rendelkezésére bocsátott, az 1782/2003/EK rendelet 143ba. cikkének (4) bekezdésében említett, az elkülönített cukortámogatási rendszerre megállapított pénzeszközök legnagyobb összegeit e rendelet VI. melléklete állapítja meg.
2. cikk
Az olívaolaj ágazatában az 1782/2003/EK rendelet 110i. cikkének (4) bekezdése alapján a legnagyobb közösségi hozzájárulás az elismert piaci szereplők által kidolgozott munkaprogramok finanszírozásához a következő:
millió EUR-ban
Görögország
11,098
Franciaország
0,576
Olaszország
35,991
3. cikk
Az 1782/2003/EK rendelet a következőképpen módosul:
1.
A 110i. cikk (3) bekezdésének első albekezdésében a táblázat helyébe a következő táblázat lép:
millió EUR-ban
Spanyolország
103,14
Ciprus
2,93
Málta
0,07
Szlovénia
0,17
2.
A 110l. cikk (1) bekezdésében a táblázat helyébe a következő táblázat lép:
millió EUR-ban
2006-2009
Németország
21,287
Spanyolország
70,599
Franciaország
48,217
Olaszország (kivéve Puglia)
189,366
Portugália
8,468
3.
A VII. melléklet K. pontjának 2. pontjában szereplő 1. táblázat helyébe az e rendelet VII. mellékletében szereplő táblázat lép.
4.
A VIII. melléklet helyébe az e rendelet VIII. mellékletében szereplő szöveg lép.
5.
A VIIIa. melléklet helyébe az e rendelet IX. mellékletében szereplő szöveg lép.
4. cikk
Ez a rendelet az Európai Unió Hivatalos Lapjában történő kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. július 28-án.